Ware Jakob vir Ballade | Netwerk24
Aussies laai druk op Indiese bouler oor foutballe
Indië moet Australië sonder Ravichandran Ashwin, sy voorslag-draaier, die stryd aansê in dié spanne se tweede kriekettoets.
BSV: Boere moet binnekort kies
Koos Doep wen by Beeld se lesers
"Somerkersfees", geskryf deur Koos du Plessis, is deur Beeld se lesers aangewys as die Kerslied wat hulle die graagste op Sondag se Kersfees Skouspel in Pretoria wil hoor – tot verbasing van die aanbieders.
Ware Jakob vir Ballade
Deur Liani Jansen van Rensburg 29 September 2014 05:20
So het Dries Scholtz, lynvervaardiger van die rolprent Ballade vir 'n Enkeling, Sondag gesê.
"Om by 'n regte nuuskantoor te kan skiet, is 'n reuse-voorreg, dit maak die film nog meer realisties," het Scholtz gesê.
Die rolprent word tans by City Press se nuuskantoor in Mediapark, Aucklandpark verfilm.
"City Press is nou ons rolprent se fiktiewe koerant, Montage, se nuuskantoor. Dit is die tabloidkoerant waar Carina Human (DonnaLee Roberts) werk. Maar eintlik smag sy daarna om by 'n meer ernstige koerant, soos Rapport, te werk."
Volgens Scholtz gaan hulle Maandag by Beeld en Rapport se nuuskantoor verfilm, waar Roberts 'n afspraak met Anel Alexander se karakter sal hê.
"Ons wil daardie regte werkende gevoel verfilm, ons wil wys hoe besig 'n nuuskantoor is."
Ballade vir 'n Enkeling, wat binnekort klaar geskiet gaan word, is volgens Scholtz reeds 'n goeie produk.
"Die akteurs se spel, die stel, die produksiespan is almal uitstekend. Dit het al ons verwagtinge oorskry. Ek dink dit kan volgende jaar se rolprent van die jaar wees."
Ballade vir 'n Enkeling gaan in Maart 2015 op die silwerskerm draai.
Die akteurs Melt Sieberhagen (agter), DonnaLee Roberts (regs) en Zak Hendrikz (voor) op die stel van 'Ballade vir 'n Enkeling' wat Sondag en Maandag by Mediapark in Aucklandpark, Johannesburg verfilm word. Foto: Nelius Rademan